Jüri Kool

Jüri Kool (varem Jüri Gümnaasium) on üldhariduskool, kus alates 1. septembrist 2024 tegutseb ainult põhikool. Jüri Kool asub Harjumaal Rae vallas Jüri alevikus aadressil Laste tänav 3. Kool asutati 1980. aastal keskkoolina ja 1995. aastal nimetati ümber gümnaasiumiks. Alates 2024/2025 õppeaastast on gümnaasium muutunud tagasi põhikooliks Rae Riigigümnaasiumi avamise tõttu. 

2006. aastal renoveeriti olemasolev koolimaja ning Jüri Kooli hoonekompleksis tegutsevad sellest ajast ka Rae Valla Raamatukogu, Rae Valla Spordikeskus ja Rae Huvialakool. 2014. aastal valmis koolis gümnaasiumi õppekorpus, spordihoone pallihall ja Jüri Noortekeskuse vana asukoht. 2022. aastast tegutseb Jüri Noortekeskus uues majas, aastatel 2014–2022 oli see spordihoone pallihalli sissepääsust vasakul poolel.

Tänapäev
Jüri Gümnaasiumi (nüüd Kooli) õpilaste arv on alates 2005/2006. õppeaastast pidevalt kasvanud. 2013/2014. õppeaastal on õpilasi 958.

Jüri Kooli õppesuunad
Põhikooli õppesuunad
I-II kooliaste		
 inglise keele klass
 spordi- ja muusikaklass
 üldklass
III kooliaste	
 humanitaarklass (kuni 2016/2017. õppeaastani)
 inglise keele klass (alates 2015/2016. õppeaastast)
 spordi- ja muusikaklass (alates 2015/2016. õppeaastast)
 reaalklass
 üldklass
Traditsioonid
Sümboolika

Kooli tunnuslause on "Rõõmuga. Hingega. Avatult.".

Kooli logoks on Jüri Kooli koolimaja, pööratud ja tehtud siledamaks, et kujundada süda. 

 Kooli lipp ja vapp – Jüri (Gümnaasiumi) Kooli pidulik lipp on ristkülikukujuline rohelisest kangast mõõtmetega 155 x 100 cm, mille keskosa läbivad 3 valget 5 cm laiusega triipu ning lipu peal on kujutatud koolivapp. Vapi kohale on kirjutatud "Jüri Kool". Lippu ääristavad valged narmad. Lipu värvid on roheline, punane, valge ja must. Kooli vapi autor on Meelis Maamägi 15. lennust.

 Kooli laul loodi 1980. aastal seoses uue koolihoone ehitamisega Jürisse. Laulu esmaesitused toimusid koolihoone avamisel ning Eesti Raadios. Laulu autorid on Jüri (gümnaasiumi) kooli õpetajad Andres Maastik (sõnad) ja Rutt Ridbeck (meloodia).

 Kooli müts ja vest – osa kooli sümboolikast.

Ajatelg
 1690 – rüütelkonna Maapäev võttis vastu otsuse maakoolide kohta: iga kihelkond peab ehitama akendega koolitoa, kus köstril tuleb hakata lapsi õpetama.
 1696 – Jüri kiriklas hakati Jüri kihelkonna lastele õpetama lugemist ja katekismust.
 1721-1726 – Jüris alustas tegevust köstrikool. Kooli asutas Jüri kiriku pastor Anton Thor Helle ja seda rahastas mõisa rentnik Nottbeck. Algusaastatel õppis koolis ~45 last.
 1737 – Rae mõisa rentnik ehitas Karla külla kooli, mis tegutses arvatavasti 19. sajandi alguseni.
 1822 – hakkas kehtima määrus "Eeskiri rändõpetajate kohta". Rändõpetajate ülesandeks oli mardi- ja jüripäeval oma piirkond mõnel korral läbi käia ja manitseda lapsi lugema õppimisele.
 1863 – ehitati uus Rae vallakool Vaskjala külla. Kooli juhatajaks oli Gustav Kraemann, õpilasi oli 23.
 1888 – Rae vallakool hävis tulekahjus.
 1889 – vana vallakooli asemele ehitati uus hoone. Koolihoones oli üks koolituba (magamistoata), üks sahver, kaks koolimeistri elutuba ja pisike köök.
 1933 – valmis uus Rae koolimaja vana koolimaja naabrusse.
 1960 – Rae 7-kl kool muudeti 4-klassiliseks algkooliks. Alates 5. klassist hakkasid lapsed käima Lehmja 8-kl Koolis.
 1980 – 1. septembril avati Jüri Keskkool.
 1995 – Jüri Keskkooli uus nimi- Jüri Gümnaasium.
 1998 – avati Rae Huvikool.
 2005 – Lehmja Põhikool liideti Jüri Gümnaasiumiga.
 2006 – avati hoonekompleks, milles on juurdeehitisega koolimaja, ruumid Rae Huvialakoolile, Rae Valla Spordikeskus, Jüri Raamatukogu (nüüd Rae Valla Raamatukogu).
 2009 – põhikoolis on viis õppesuunda: spordi- ja muusikaklass, inglise keele klass, humanitaarklass, reaalklass, üldklass.
 2011 – gümnaasiumi õppesuundade areng: reaal-, inglise keele ja matemaatika, kultuuri-, ettevõtluse ja rahvusvaheliste suhete, loomemajanduse ja kultuurisuund.
 2014 – avati Jüri Gümnaasiumi gümnaasiumimaja ja spordikeskuse pallihall.

 2024/2025 aasta muutused 
Alates 8.06.2024 on gümnaasiumimaja suletud ja gümnaasiumi minejad liiguvad Jüri alevikus asuvasse Rae Riigigümnaasiumi. Gümnaasiumimaja on liidetud põhikooliga, nüüd see on ka põhikooli osa.

Gümnaasiumimaja suleti koos aktsiooniga "Sööme gümnaasiumi välja!", kus tehti Eesti kõige suurem küpsisetort. Sellel aktsioonil on ka põhjus. "Me ei suutnud leida kuskilt meie klassikalistest ruuduküpsistest kokku pandud torti, mis oleks 25 ja rohkem meetrit pikk. Eesti rekord on igal juhul, maailmarekord peaaegu, loodame, et on ka maailmarekord," sõnas Reisner.

"44 aastat eksisteerinud Jüri gümnaasium lõpetab oma tegevuse, homsest saab temast Jüri kool ja meie kallid õpilased lähevad edasi Rae riigigümnaasiumisse. Et seda päeva tähistada mitte lihtsalt tordi söömisega, mille me kuskilt tellime, siis otsustasime, et kõige ägedam oleks, kui me teeme selle tordi ise. Saavad teha kõik, kes meie kallist koolimajast peavad lahkuma ja nad saavad selle viimase ühistööna torti valmistada," rääkis toitlustusjuht.

-Allikas: Gert Reisner intervjueerimas Katrin Viirpaluga saatel ''Terevisioon'', 7.06.24. Toimetaja: Rasmus Kuningas, ERR menuReisner ka sõnas, et pidi kulutama peaaegu pool tonni materjali küpsisetordi jaoks:"Rohkem kui 1/3 sellest on küpsis, 1/3 on kohupiima ja vahukoore segu, nii nagu kodus klassikaliselt me teeme, Rõngu poolt head haput jõhvikamoosi vahele ja peale kaunistusi nii nagu iga klassi fantaasia seda lubab."

"See on meie kooli lemmik magustoit, nii et lapsed teevad seda, mis neile on üle aegade olnud kõige suupärasem," sõnas Reisner.Rae Valla Spordikeskuse Jüri staadioni ja staadioni lähedal asuva Spordi tänava uuendustööd algasid 2024. aasta augustis ja alates 2025. aasta augustist on lõplikult valmis. Täismõõdus staadioni avamise tähistati 2. augustil 2025 staadioni alal. Staadionitöid teostas Atemo OÜ ja läks maksma 4,85 miljonit eurot. Plaanis oli teha suurema staadioni ja jalgpalliväljaku, mis vastaksid kõigidele nõuetele, uuendada mänguplatsi, lisada mitu alasid, ehitada lisaks parkla, jne. Täpsem plaan (asendiplaan) asub siin.

Saavutused
 2013 – Harjumaa koolidevaheline kompleksarvestus spordis I koht
 2012 – valitud Tartu Ülikooli Eetikakeskuse väärtusarenduse praktikakooliks
 2012 – tunnustuskiri Eesti Tervisedenduse Ühingu Harjumaa traumaennetusprojektis Turvaline kool
 2012 – Harjumaa koolidevaheline kompleksarvestus spordis III koht
 2011 – UNESCO Ühendkool
 2011 – Harjumaa koolidevaheline kompleksarvestus spordis III koht
 2010 – Eesti Juhtimiskvaliteedi auhinna konkurss 2010. Jüri Gümnaasiumit tunnustati nimetusega Hästi juhitud organisatsioon.
 2009 – Harjumaa koolidevaheline kompleksarvestus spordis II koht
 2009 – Haridus- ja Teadusministeeriumi konkursi Väärt tegu tunnuskiri
 2008 – konkursi Eesti Parim Koolisöökla võitja
 2008 – Harjumaa koolidevaheline kompleksarvestus spordis III koht
 2007 – UNICEF-i tunnustus osalemise eest heategevuslikus kooliprojektis Väike heategu
 2007 – Swedbanki projekti Tähed särama laureaat
 2007 – nimetuse Tervist Edendav Kool pälvimine
 2006 – Põhja-Eesti Päästekeskuse tänukiri osalemise eest päästeala loominguvõistlusel
 2006 – Miksikese tänukiri aktiivse osavõtu eest Harjumaa Pranglimise peastarvutamisest
 2006 – Haridus- ja Teadusministeeriumi konkursi Keeletegu laureaat Kroon eesti keelele
 2005 – Koolitussõbralikum organisatsioon Harjumaal: tunnustamise eesmärgiks on väärtustada elukestvat õppimist
 2005 – Eesti Posti tänukiri aktiivse osalemise eest 34. rahvusvahelisel noorte kirjakirjutamise konkursil

Direktorid
 Kriste Kald 2025–praegu
 Liina Altroff 2020–2025
 Maria Tiro 2004–2020
 Martin Kaasik 1990–2004
 Andres Maastik 1980–1989

Kirjandus
 Hio, E., Kloren, A., Laid, S., Laidvee, K. 2006. Jüri Kool eile-täna-homme. 
 Jüri Gümnaasium. 2000. Jüri Kool 1690-2000. AS Spin Press
 Jüri Gümnaasium. Õpilastööde kogumikud. Mixi kirjastus – ilmub kord aastas alates 2007. aastast
 Lennuraamatud alates 1998. aastast
 MTÜ Jüri Gümnaasiumi Vilistlaskogu. 2010. Jüri Gümnaasiumi ajalooraamat. I–XXVIII lend. Edulood. Mixi kirjastus.
 MTÜ Jüri Gümnaasiumi Vilistlaskogu. Lehmja Kooli lugu. 2012. Mixi kirjastus

Välislingid
 Jüri Kooli koduleht
 Kooli ajaloo ajatelg
 Jüri Gümnaasiumi vilistlaskogu koduleht
 Jüri Kool Facebookis

Kategooria:Harju maakonna koolid
Kategooria:Rae vald